Document ID: /fineweb-2-swissfilter-quality_10-filterrobots/filtered/01440.jsonl.gz/41

Hurahda hortaan
Horta on vihreää luonnosta löytyvää ruohoa, heinää, kasveja ja niissä on erittäin paljon ravintoaineita, vitamiineja ja mineraaleja sekä valkuaista. Puhumattakaan kitkeristä ainesosista jotka ovat maksan toiminnalle ja aineenvaihdunnalle elintärkeitä. Kitkerät aineet vaikuttavat koko kehon hyvinvointiin ja elinten yhteispeliin. Ne on valitettavasti jalostettu pois monista kasviksista ja salaateista, koska ihmiset eivät tykkää kitkerästä mausta! Lehtivihreä on lisäksi tärkeä aivoillemme, siitä saamme happea. Horta soveltuu oivallisesti kasvissyöjille, koska eläinperäinen valkuainen jää ruokavaliosta pois. Esimerkiksi vesiheinässä ja apilassa on hurjasti proteiineja.
Lihansyöjille horta antaa puolestaan vitamiineja ja mineraaleja, joiden saanti monasti jää heillä heikommalle. Jo senkin takia, koska liha on hapettavaa ja jokaista 100 lihagrammaa kohti pitäisi syödä 300g kasviksia, jotta happo-emästasapaino olisi tasapainossa. Nykyihmiset ovat liian happamia ja sen seurauksena yhä sairaampia. Normaali ruuan happo-emäs suhde pitäisi olla 20% hapattavia ja 80% emäksisiä aineita. Nykyisin se on päinvastoin. Hurahda siis hortaan. Villiyrteissä on moninkertainen määrä mineraaleja ja vitamiineja kultivoituihin yrtteihin ja puutarhavihanneksiin nähden. Sen lisäksi se on halpaa ja helppoa hakea. Hortoilu kannattaa kaikinpuolin.